Boek: Kewerwraak | Maroela Media
Die keweravontuur duur voort soos Darkus en sy vriende opsoek gaan na die wrede Lucretia Cutter se geheime bioom in die Amasone. As hulle haar nie kan stop om haar wrede robot- en reusekewers vry te laat nie, sal die planeet nooit weer dieselfde wees nie.
Hierdie is die finale boek van die kewertrilogie en volg op Kewerknaap en Kewerkoningin. Die eerste hiervan was die wenner van die Branford Boase Toekenning in 2017.
M.G. Leonard is 'n skrywer van boeke, gedigte en draaiboeke en is 'n opkomende ster in kinderboeklektuur. Sy het 'n honneursgraad in Engelse letterkunde en 'n MA in Shakespeare Studies van King College in Londen. Sy werk in Londen as 'n senior digitale regisseur vir die Nasionale Teater, en was voorheen werksaam by die Royal Opera House en Shakespeare's Globe. Sy woon in Brighton saam met haar man en twee seuns.